हमार कैमरा: इस एपिसोड में सुनिए अयोध्या के रिपोटरों के कैमरे के पीछे की कहानी
नमस्कार दोस्तों!! कहसन हय सब? हमार कैमरा शो मा आप सबकै बहुत-बहुत स्वागत बायl हमार नाम बाय कुमकुम यादव, खबर लहरिया कै सीनियर रिपोर्टरl अउर हमरे साथ मा हयिन ललिता जवन खबर लहरिया मा सीनियर प्रोड्यूसर हयिनl
नमस्कार दोस्तों कैसेन हईन आप सब? हमरे हमार कैमरा शो मा आज हम बत उबै कैमरा कै पीछे कय कहानी जवन हम रिपोर्टिंग के समय नाय बताय पाइतl बतावा कुमकुम आज हमरे दर्शक का कवन कहानी बतअबूl
एक कहानी बाय जवन हमरे तीन साल कैय रिपोर्टिंग मा बहुत यादगार बाय l 26 नवंबर 2018 मा जब अयोध्या मा मंदिर कैय खूब चर्चा चलत रहीl काहे का 2019 मा चुनाव होय का रहा हैl मनइन कहत रहिन कि अगर मंदिर ना बने तव चुनाव भी ना जीतीहयl 26नवमबर 2018का अयोध्या मा विराट जनसभा रहा है अब भईया भारत के पूरे राज्य से लोगन आय रहिन हैय सिर्फ मन्दिर बनवायैl महाराष्ट्र, चेन्नई, कोलकाता, गुजरात, मध्यप्रदेश, आंधप्रदेश उत्तर प्रदेश के सब जिलन से बस से लोगन जय श्री राम नाम कै नारा के साथ आय रहिनl बड़ी-बड़ी मीडिया भी गय रहिस है l फिर हम ऊ खबर लहरिया से गयन पैदल लगभग 12किलो मीटर काहे से कवनो आटो तव चलथ नाय रहिसl यहिक मारा पैदल गयन और चलत चलत खूब फोटो बीडियो बनायनl जब विराट जनसभा में खुसन तै भीड़ कैय देख बहुत अच्छा लागl काहे का लाखन मा लोग रहिन लोग खुद हयिन आय कैय। बोलथ रहिन मैडम जी हमरो इंटरव्यू लैलियो मै ही सिर्फ इक अकेली महिला मीडिया रहनl जवन लोगन कै पास जाय जाय कै इंटरव्यू करन हैय।
ललिता- वैसे तौ हमै कइव साल होयगा रिपोर्टिंग छोड़े कुमकुम लकिन फील्ड कै जवन अनुभव रहा थैं ऊ कबहुँ भुलात नायl
एक बार हम रिपोर्टिंग करै फील्ड निकरी रहेंन गाँव के नगीचवे एक ग्रामसभा बाय परसावाँ महोला l वहीं पहुंची रहेंन सबेरे लगभग 10 बजत रही. साइकिल से जात रहेंन देखेन की एक तरफ प्राथना हुवत रहीl दूसरी तरफ कुछ गेदहरय बरामदा बहारत रहे. हम साइकिल से उतरेन कैमरा निकारि के फोटो खीचेंनl यतने मा मास्टर साहब आई गयेl बातचीत भय कहै लागे मैडम जी छापिउ नl बातचीत भय जब हम चली आयन तौ फिर मास्टर साहब हमरे भैया के लगे फोन कै दिहिन लकिन तबउ खबरिया छपी रही. लकिन मन ई सोचै का मजबूर होईगा की यस काहे करत जाथेl आखिर कुछ अच्छा करै के ताई मनई पहिले भगवान कै नाव लियाथै ईतौ सबके हक बायl
तौ हमार कैमरा शो कै चर्चा कैसेन लाग कमेंट कैके जरूर बतायाl अउर अगर चैनल सब्सकराइब् न किये होया तौ जरूर कै लिया ताकी हमार हर एक वीडियो आप सब तक पहुँच जाए l
कोविड से जुड़ी जानकारी के लिए ( यहां ) क्लिक करें।
bho_Deva bho_Deva awa_Deva awa_Deva awa_Deva awa_Deva awa_Deva awa_Deva